Black Brant

**Black Brant** é o nome dunha familia de foguetes sonda do Canadá desenvolvidos nos anos 1950 e que seguen operativos.

A orixe dos foguetes Black Brant está no requirimento por parte do goberno do Canadá, en 1957, dun foguete sonda para estudar a ionosfera co fin de mellorar as comunicacións militares. A empresa elixida para facer o deseño foi Bristol Aerospace. O deseño inicial resultou nun foguete relativamente pesado pola robustez necesaria para soportar diferentes tempos de combustión, carga de propelente e ángulos de lanzamento. O foguete final, de produción, resultou máis lixeiro.

Co tempo desenvolvéronse variantes para o uso de distintos motores, propelentes e etapas. Os distintos tipos de foguete poden levar cargas desde 70 a 850&nbsp;kg a alturas de entre 150 e 1500&nbsp;km, con ata 20 minutos de microgravedade para facer observacións e experimentos. Usan os motores 9KS11000, 23KS20000, 26KS20000, 15KS25000, 12KS10000 e 9KS1660.

## Variantes 
***Black Brant I**: a versión orixinal, tiña unha soa etapa e un impulso de 111,0 kN. Podía levar ata 68&nbsp;kg de carga a unha altura de 225&nbsp;km. Voou entre 1959 e 1963.
***Black Brant II**: foguete dunha soa etapa, podía levar 68&nbsp;kg a 274&nbsp;km de altura. Voou entre 1960 e 1974.
***Black Brant IIB**: foguete dunha soa etapa, podía chegar aos 200&nbsp;km de altura. Voou entre 1964 e 1965.
***Black Brant III**: foguete dunha soa etapa, podía levar 18&nbsp;kg a 177&nbsp;km de altura. Voou entre 1962 e 1984.
***Black Brant IIIB**: foguete dunha soa etapa, podía chegar aos 220&nbsp;km de altura. Voou entre 1969 e 1985.
***Black Brant IV**: foguete dunha soa etapa, podía levar 18&nbsp;kg a 1000&nbsp;km de altura.
***Black Brant IVA**: foguete de dúas etapas, unha Black Brant VA e unha segunda Black Brant IIIA. Podía chegar aos 850&nbsp;km de altura. Voou entre 1964 e 1976.
***Black Brant IVB**: foguete de dúas etapas, unha Black Brant VA e unha segunda Black Brant IIIB. Podía chegar aos 950&nbsp;km de altura. Voou entre 1971 e 1981.
***Black Brant VA**: foguete dunha soa etapa, podía chegar aos 170&nbsp;km de altura. Voou entre 1966 e 1999.
***Black Brant VB**: foguete dunha soa etapa, cunha lixeira mellora de rendemento con respecto do Black Brant VC. Podía chegar aos 400&nbsp;km de altura. Voou entre 1965 e 2002.
***Black Brant VC**: foguete dunha soa etapa, podía chegar aos 350&nbsp;km de altura. Voou entre 1970 e 2013.
***Black Brant VI**: foguete dunha soa etapa, podía chegar aos 72&nbsp;km de altura. Voou entre 1969 e 1979.
***Black Brant VII**: foguete dunha soa etapa, podía chegar aos 40&nbsp;km de altura. Voou entre 1970 e 1972.
***Black Brant 8B**: foguete de dúas etapas, un Nike e unha segunda Black Brant VB. Podía chegar aos 340&nbsp;km de altura. Voou entre 1975 e 2003.
***Black Brant 8C**: foguete de dúas etapas, un Nike e unha segunda Black Brant VC. Podía chegar aos 340&nbsp;km de altura. Voou entre 1976 e 2004.
***Black Brant IX**: foguete de dúas etapas, un Terrier MK 70 e unha segunda Black Brant VB. Podía chegar aos 300&nbsp;km de altura. Voou entre 1982 e 2015.
***Black Brant IX Mod 2**: foguete de dúas etapas, un Terrier MK 70 e unha segunda Black Brant VC con cono estendido. Voou unha soa vez, o 11 de xaneiro de 2008, chegando a 315&nbsp;km de altura.
***Black Brant IXB**: foguete de dúas etapas, un Terrier e unha segunda Black Brant VB. Podía chegar aos 300&nbsp;km de altura. Voou entre 1985 e 1998.
***Black Brant X**: foguete de tres etapas, un Terrier, unha segunda Black Brant VB ou VC e unha terceira etapa Nihka. Podía chegar aos 1200&nbsp;km de altura cunha carga útil de 90&nbsp;kg ou a 550&nbsp;km con 317&nbsp;kg de carga. Voou entre 1981 e 2010.
***Black Brant XB**: foguete de tres etapas, un Terrier, unha segunda Black Brant VB e unha terceira etapa Nihka. Podía chegar aos 900&nbsp;km de altura. Voou entre 1985 e 1989.
***Black Brant XI**: foguete de tres etapas, un Talos como primeira etapa, un Taurus como segunda e unha terceira etapa Black Brant VC. Podía chegar aos 1400&nbsp;km de altura. Voou entre 1990 e 2012.
***Black Brant XII**: foguete de catro etapas, un Talos, unha segunda etapa Tauras, unha terceira Black Brant VB e unha cuarta etapa Nihka. Podía chegar aos 1500&nbsp;km de altura levando 136&nbsp;kg de carga. Voou entre 1988 e 2013.
***Black Brant 9BM1**: foguete de dúas etapas, un Terrier Mk 70 e unha segunda etapa Black Brant VB. Podía chegar aos 300&nbsp;km de altura. Voou unha soa vez, o 9 de abril de 1992.
***Black Brant 9CM1**: foguete de dúas etapas, un Terrier Mk 70 e unha segunda etapa Black Brant VC. Podía chegar aos 300&nbsp;km de altura. Voou entre 1989 e 2001.
***Black Brant 10CM1**: foguete de tres etapas, un Terrier Mk 70, unha segunda etapa Black Brant VC e unha terceira Nihka. Podía chegar aos 900&nbsp;km de altura. Voou entre 1990 e 2004.

## Notas 
*
*

## Véxase tamén